Kinders steek Kaapstad-huis aan die brandArgieffoto Twee kinders in Kaapstad het hul huis aan die brand gesteek toe hulle met vuurhoutjies gespeel het, het ŉ nooddiensbeampte van Kaapstad Maandag gesê. “Die tweejarige dogtertjie en haar 17-jarige verstandelik gestremde sussie het Sondagoggend hul ouerhuis in Macassar aan die brand gesteek,” het Wilfred Solomons-Johannes, woordvoerder van die nooddienste, gesê. “Gedeeltes van die huis is heeltemal verwoes en sekere gedeeltes is erg beskadig.” Die twee meisies is nie in die voorval beseer nie. Solomons-Johannes sê die twee is glo in die huis toegesluit toe hul ma ŉ kroeg gaan besoek het. “Maatskaplike werkers sal Maandag ŉ ondersoek doen en die ma kan van kinderverwaarlosing aangekla word kragtens die Kinderwet.”